Jan Fredrik Christiansen

Jan Fredrik Christiansen (født 5. april 1942 i Lebesby i Finnmark) er en norsk trompetist og tidligere professor ved Norges Musikkhøgskole.  

Jan Fredrik Christiansen studerte trompetspill med Harry Kvebæk, William J. Overton i London og Adolph Herseth i Chicago.
Etter ett år som 2. trompetist ved Den Norske Operas Orkester ble han i 1966 ansatt i Oslo Filharmoniske Orkester først som alternerende solotrompetist, før han han ble orkesterets solotrompetist fra 1973 til 2007.80 års omtale i Aftenposten 5. april 2022   

Christiansen var medlem av Oslo Sinfonietta fra 1989 til 2015. Han var professor ved Norges musikkhøgskole til 2013.

 Innspillinger 
 Missa da Tromba – Musikk for trompet og orgel. Orgel, Terje Winge /Lindberg Lyd 2009

 Utgivelser 
Sammen med Aline Nistad har Christiansen utgitt to samlinger med duetter for trompet og trombone. Begge med demo-cd innspilt av utgiverne (lyd Thor Bjørn Neby):

 Johann Sebastian Bach: 15 Tostemte Invensjoner (originalt for klaver) tilrettelagt for trompet og trombone
 Joseph Bodin de Boismortier: Sonater 1-9 (originalt for to fagotter) tilrettelagt for trompet og trombone

 Referanser 

Kategori:Norske musikkprofessorer
Kategori:Norske trompetister
Kategori:Personer fra Lebesby kommune